На изборите през 1928 г., Минсейто печели 217 места в долната камара на японския парламент, докато Сейюкай 218. На следващите избори през 1930 г., Минсейто печели 273 места, което ѝ дава абсолютно мнозинство, докато Сейюкай получава 174 депутатски места. Осачи Хамагучи заема министър-председателския пост и първата му задача е да се справи с проблемите, вследствие на Краха на Уолстрийт от 1929. Той ограничава държавните разходи и количеството пари в обращение. Опитите му да насърчава износа и чуждите инвестиции чрез въвеждането отново на фиксиран курс и поддържането на японската йена към златния стандарт се оказват пагубни за икономиката и водят до ръст на безработицата.